Χαμαιλέων ο Ηρακλεώτης

Ο Χαμαιλέων ήταν περιπατητικός φιλόσοφος του 4ου π.Χ. αιώνα από την Ηράκλεια του Πόντου. Ενδιαφέρθηκε κυρίως για ζητήματα λογοτεχνίας.W. Smith, Dictionary of Greek and Roman Biography and Mythology, "Chamaeleon", τόμ. 1, σελ. 681.  

Μεταγενέστεροι αρχαίοι συγγραφείς (κυρίως ο Αθήναιος) μνημονεύουν: Αθήναιος, Δειπνοσοφισταί (αναφορές για τον Χαμαιλέοντα στα βιβλία: α΄, δ', στ΄, η΄, θ΄, ι΄, ια΄, ιβ΄, ιγ΄, ιδ΄). Διογένης ο Λαέρτιος, , 5.92. 
 α). Τις σχετικές με την ποίηση πραγματείες του· 
Περί Ομήρου, Περί Ησιόδου, Περί Στησιχόρου, Περί Σαπφούς, Περί Ανακρέοντος, Περί Λάσου, Περί Πινδάρου, Περί Σιμωνίδου, Περί Θέσπιδος, Περί Αισχύλου, Περί σατύρων (όπου αναφερόταν σε θέματα σχετικά με την τραγωδία) και Περί κωμωδίας· 
 β). Τα φιλοσοφικά του συγγράμματα· 
Περί Θεών, Περί ηδονής,Σύμφωνα με τον Αθήναιο ορισμένοι απέδιδαν το Περί ηδονής έργο στον Θεόφραστο και όχι στον Χαμαιλέοντα. (βλέπε βιβλίο η΄ των Δειπνοσοφιστών: "ὡς Θεόφραστος ἢ Χαμαιλέων ἐν τῷ περὶ ἡδονῆς εἴρηκεν") Περί μέθης και Λόγος Προτρεπτικός.

Από τα έργα του Χαμαιλέοντος διασώθηκαν ελάχιστα αποσπάσματα. Συγκεντρώθηκαν και δημοσιεύθηκαν το 1856 στο Βερολίνο από τον Γερμανό φιλόλογο Ερνέστο Κέπκε [Ernst Köpke].E. Köpke, De Chamaeleontis Heracleotae vita librorumque reliquiis, Βερολίνο, 1856.  

 Παραπομπές & Σημειώσεις 

Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες φιλόσοφοι
Κατηγορία:Περιπατητικοί φιλόσοφοι